LV Eiropas Savienības Oficiālais Vēstnesis C 31/25

Grozījumu pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

2012/C 31/11

Šī publikācija dod tiesības izteikt iebildumus pret grozījumu pieteikumu atbilstīgi Padomes Regulas (EK) Nr. 510/2006 (1) 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

GROZĪJUMU PIETEIKUMS

PADOMES REGULA (EK) Nr. 510/2006

GROZĪJUMU PIETEIKUMS SASKAŅĀ AR 9. PANTU

“CARNE DE ÁVILA”

EK Nr.: ES-PGI-0117-0093-13.06.2008

AĢIN ( X ) ACVN ( )

1. Produkta specifikācijas nodaļa, kurā izdarīti grozījumi:

—  Produkta nosaukums — Produkta apraksts — Ģeogrāfiskais apgabals — Izcelsmes apliecinājums — Ražošanas metode —  Saikne — Marķēšana —  Valsts prasības —  Citur (precizēt)

2. Grozījuma(-u) veids:

—  Grozījumi vienotajā dokumentā vai kopsavilkuma lapā — Grozījumi reģistrēta ACVN vai AĢIN specifikācijā, ja nav publicēts ne vienots dokuments, ne kopsavilkums —  Grozījumi specifikācijā, ja publicētajā vienotajā dokumentā (Regulas (EK) Nr. 510/2006 9. panta 3. punkts) nav jāizdara grozījumi —  Pagaidu grozījumi specifikācijā, kas saistīti ar valsts iestāžu noteikto obligāto sanitāro vai fitosanitāro pasākumu ievērošanu (Regulas (EK) Nr. 510/2006 9. panta 4. punkts)

3. Grozījums (-i):

3.1. Produkta apraksts:

Izmantoto liellopu šķirņu definīcija ir paplašināta. Var izmantot Charolaise un Limousine gaļas šķirnes vaislas liellopus; tie faktiski ir visbiežāk izmantotie vaislas buļļi, krustojot ar Avileña-Negra Ibérica šķirnes vaislas govīm.

To definīcija ir paplašināta, jo to izmantošana aizsargātajā apgabalā ir ierasta prakse un tās pamatojums ir veiktie pētījumi un pētījumu rezultātā izdarītie secinājumi, proti, tas, ka dzīvnieki, kuri dzimuši no pirmās krustošanas tikai ar Avileña-Negra Ibérica šķirnes vaislas govīm, iekļauti kā aizsargāti produkti, ļauj saglabāt šādi iegūtas gaļas kvalitāti un uzlabot liemeņa kvalitāti attiecībā uz uzbūvi, jo nobarošanas līmenis ir saglabāts.

Zinātnes un inovāciju ministrijas pārraudzībā esošā Valsts lauksaimniecības un pārtikas rūpniecības pētniecības un tehnoloģiju institūta sagatavotā (INIA) pārskata “La evaluación genética de animales de la raza Avileña-Negra Ibérica para caracteres de la canal” (Avileña-Negra Ibérica šķirnes liellopu liemeņa ģenētiskais novērtējums) secinājumos apgalvots, ka produkta apraksta pamatā ir mērāmi kritēriji.

Tā eksperimenta rezultāti, kas veikts ar četrām dzīvnieku grupām, kuras sadalītas pēc dzimuma un šķirnes un kurās bija iekļauti Avileña-Negra Ibérica šķirnes vīrišķā un sievišķā dzimuma pārstāvji, kas iegūti, pirmo reizi krustojot Avileña-Negra Ibérica šķirnes vaislas govis ar Charolaise un Limousine šķirnes vaislas buļļiem, liecina, ka liemeņa klase atbilstības un gaļas iznākuma ziņā ir nedaudz augstāka pirmajā krustošanā. Vidējais nobarojuma līmenis atbilst 3. tipam un visiem liemeņiem ir līdzīgs. Šis faktors ir cieši saistīts ar gaļas optimālas nogatavināšanas panākšanu un gaļas kvalitāti.

Patērētājam piedāvātā galaprodukta viendabīgumu un kvalitāti nodrošina, pamatojoties uz liemeņa svara starpību. Turklāt liemeņa atbilstību raksturojošās īpašības tiek uzlabotas dzīvniekiem, kas iegūti, pirmo reizi krustojot Avileña-Negra Ibérica šķirnes vaislas govis ar Charolaise un Limousine šķirnes vaislas buļļiem.

Turklāt dažādu dzīvnieku veidu nosaukums atkarībā no to vecuma ir atjaunināts, ņemot vērā Regulu (EK) Nr. 275/2007 attiecībā uz liellopu gaļas marķēšanu.

3.2. Izcelsmes apliecinājums:

Ieviestas jaunas prasības izsekojamības jomā.

— Individuāla dzīvnieku identificēšana, izmantojot oficiālo identifikāciju, Avileña-Negra Ibérica šķirnes dzīvnieku gadījumā – izmantojot arī ciltsgrāmatā paredzēto auss krotāliju.

— Produkta sertificēšana. Tādas produkta sertificēšanas metodes un liemeņu, izcirtņu un daļu identifikācijas sistēmas, kuras nodrošina izsekojamību.

— Iesaistītajiem uzņēmējiem ir saimniecības reģistri, kuros viņi uzkaita izejvielas un saņemtos produktus, izejvielu iepirkuma partijas, kas domātas barībai, un dzīvnieku iepirkumus saimniecības vajadzībām. Uzņēmēji saglabā arī informāciju par saviem klientiem, izejvielu vai piegādāto produktu daudzumu un izcelsmi, (audzēšanai vai nokaušanai) pārdoto dzīvnieku piegādes galapunktus u. c. Visbeidzot, viņi seko nokaušanai vai audzēšanai paredzēto dzīvnieku, liemeņu vai liemeņu grupu un to daļu partiju atbilstībai.

3.3. Ģeogrāfiskais apgabals:

Šā punkta formulējums ir grozīts reģistrētajā specifikācijā pieļautās kļūdas dēļ. Šajā specifikācijā nav minēta Segovijas province, lai gan tā minēta 1993. gada 10. novembra rīkojuma 1. pantā, kas norādīts 1. punktā. Tā, protams, ir redakcionāla rakstura kļūda.

3.4. Ražošanas metode:

Kaut arī ražošanas metode nav mainījusies, šīs nodaļas redakcija tika grozīta, lai atspoguļotu ierasto lauksaimniecības praksi – ekstensīvā lopkopība un/vai vasaras ganību periodi, vides aizsardzība un dzīvnieku labturība.

3.5. Marķēšana:

Izmantoto identifikācijas sistēmu, marķējuma satura un uz marķējuma norādāmās informācijas aktualizēšana.

Iepriekšējais marķējums nomainīts ar etiķetēm, jo pašlaik tas ir labākais veids, kā identificēt gan liemeņus, gan to izcirtņus un daļas, nodrošināt aizsargātā produkta izsekojamību un pilnīgu identifikāciju.

VIENOTS DOKUMENTS

PADOMES REGULA (EK) Nr. 510/2006

“CARNE DE ÁVILA”

EK Nr.: ES-PGI-0117-0093-13.06.2008

AĢIN ( X ) ACVN ( )

1. Nosaukums:

“Carne de Ávila”

2. Dalībvalsts vai trešā valsts:

Spānija

3. Lauksaimniecības produkta vai pārtikas produkta apraksts:

3.1. Produkta veids:

1.1. grupa. Svaiga gaļa (un subprodukti)

3.2. Produkta apraksts, uz kuru attiecas nosaukums (1):

Mājlopi, no kuriem var iegūt gaļu, kas aizsargāta ar AĢIN “Carne de Ávila”, pieder pie Avileña-Negra Ibérica šķirnes vai radušies šīs šķirnes vaislas govju un Charolaise un Limousine šķirnes (reģistrētas Spānijas vienoto šķirņu katalogā – Catálogo Español de Razas Integradas) vaislas buļļu pirmās krustošanas rezultātā.

Pēc vecuma dzīvniekus iedala šādās kategorijās:

telēns– dzīvnieks, kurš paredzēts nokaušanai ne vēlāk kā līdz 12 mēnešu vecumam un kuru govs zīdījusi vismaz līdz 5 mēnešu vecumam;

gadu vecs (ziemmitis) teļš (añojo)– no govs atšķirts dzīvnieks, vismaz 5 mēnešus vecs, paredzēts nokaušanai, kad pārsniedzis 12 mēnešu vecumu, bet ne vecāks par 24 mēnešiem;

bullēns– nokaušanai paredzēts dzīvnieks, kas vecāks par 24 mēnešiem, bet nav vecāks par 48 mēnešiem.

Ar šo AĢIN apzīmējamo liemeņu atbilstības klasei pēc Eiropas liellopu liemeņu klasifikācijas sistēmas jābūt robežās no O līdz U+; liemeņa nobarojuma līmenim jābūt robežās no 2 līdz 4.

Tauku slāņa klase 1 1 + 2 – 2 2 + 3 – 3 3 + 4 – 4 4 + 5 – 5 Nobarojuma atbilstības klase E U + X X X X X X X U X X X X X X X U – X X X X X X X R + X X X X X X X R X X X X X X X R – X X X X X X X O + X X X X X X X O X X X X X X X O – P + P P –

No šiem dzīvniekiem iegūtās gaļas konsistence pēc taustes ir stingra, viegli mitra, ar smalkiem muskuļaudiem. Krāsa ir spīdīga no gaiši sarkanas līdz purpursarkanai. Gaļā ir tauki baltā krāsā līdz krēmkrāsā; gaļa kopumā tiek augsti vērtēta tāpēc, ka tā ir maiga, tai ir izteikta garša un kvalitāte.

Gaļas “Carne de Ávila” minimālais izturēšanas laikposms ir 4 dienas.

3.3. Izejvielas (tikai pārstrādātiem produktiem):

—

3.4. Dzīvnieku barība (tikai dzīvnieku izcelsmes produktiem):

Ražošanas sistēma – ekstensīvā lauksaimniecība un/vai vasaras perioda ganības, izmantojot ganību un mežu resursus (zīles, jaunos dzinumus). Dzīvnieku ganīšana vasaras ganībās ir sens ražošanas paņēmiens lopkopībā, saskaņā ar kuru tiek izmantoti pieejamie dabas resursi, un tas nozīmē mājlopu pārvietošanu uz dažādām vietām atkarībā no gadalaika, kas sniedz dažādību un papildināmību – ganības kalnos vasarā un rudenī, mūžzaļo ozolu un korķozolu birzis ziemā un pavasarī. Tā ir lopkopības sistēma, kad dzīvnieki tiek brīvi turēti āra platībās, kur dzīvnieku blīvums ir neliels – vidēji no 0,2 līdz 0,4 ganāmpulka vienībām uz hektāra; šī sistēma ieviesta teritorijās, kur šīs šķirnes liellopi tradicionāli tiek turēti ganībās, kuru izmantošana citādā veidā būtu ļoti sarežģīta. Kad ganību barības trūkst, mājlopiem izēdina graudu, proteīnaugu un citu augu valsts izejvielu papildbarību, kā arī nepieciešamos minerālus un vitamīnus.

3.5. Īpaši ražošanas posmi, kas jāveic noteiktajā ģeogrāfiskajā apgabalā:

4. punktā aprakstītais ģeogrāfiskais apgabals atbilst apgabalam, kurā nokaušanai paredzētie dzīvnieki piedzimst, tiek audzēti un nobaroti lauku saimniecībās, kuras nodarbojas ar vaislas govju ekstensīvo audzēšanu.

3.6. Īpaši noteikumi griešanai, rīvēšanai, iepakošanai u. c.:

—

3.7. Īpaši noteikumi marķēšanai:

Lai nodrošinātu liemeņa, izcirtņu un daļu identificēšanu un izsekojamību, katram liemenim, kas aizsargāts ar AĢIN, ir vairākas etiķetes. Tās ir:

1) liemeņu etiķetes, kurās uzrādīta turpmāk norādītā informācija, izņemot izcirtņa veidu;

2) izcirtņu etiķetes, kurās iekļauta prasītā informācija, kā arī izcirtņa veids (apakšstilbs, šķiņķa gabals u. c.);

3) papildetiķetes, kuras pievieno gadījumos, kad izcirtnis tiek nosūtīts pa daļām; šajās papildetiķetēs norāda to pašu informāciju, kura ir uz liemeņa;

4) etiķetes “Carne de Ávila”, uz kurām bez obligātajām norādēm ir vismaz šāda informācija: regulatīvās padomes norādītā identifikācija, oficiālā identifikācija, nokaušanas datums, liemeņa numurs, regulatīvās padomes logotips, Eiropas AĢIN logotips un svītru kods.

4. Precīza ģeogrāfiskā apgabala definīcija:

Šķirnes Avileña-Negra Ibérica ražošanas apgabalu veido turpmāk minētie lauksaimniecības reģioni (sagrupēti pa provincēm un autonomām pašvaldībām):

Andalūzija: Huelva: Sierra. Jaén: Sierra Morena. Sevilla: Sierra Norte.

Aragona: Teruel: Serranía de Albarracín, Maestrazgo.

Kastīlija-Lamanča: Ciudad Real: Montes Norte, Campo Calatrava, Montes Sur, Pastos. Toledo: Talavera, Torrijos, Sagra Toledo, La Jara, Montes de Nava Hermosa, Montes de los Yébenes.

Kastīlija un-Leona: Ávila: visas komarkas. Burgos: Demanda. León: La Montaña de Riaño. Palencia: Guardo, Cervera. Salamanca: visas komarkas. Segovia: visas komarkas. Soria: Pinares. Valladolid: Centro, Sur, Sureste. Zamora: Sayago.

Estremadura: Cáceres: visas komarkas.. Badajoz: Alburquerque, Mérida, Don Benito, La Puebla de Alcocer, Herrera del Duque, Badajoz, Almendralejo, Olivenza, Jerez de los Caballeros, Llerena.

Larjoha: visas komarkas.

Madride: Lozoya-Somosierra, Guadarrama, Area Metropolitana de Madrid, Sur Occidental.

Ražošanas apgabalā iekļauti turpmāk minētie lauksaimniecības reģioni (sagrupēti pa provincēm un autonomām pašvaldībām):

Kastīlija un Leona: Ávila: visas komarkas. Salamanca: visas komarkas. Segovia: visas komarkas. Valladolid: Centro, Sur, Sureste.

Kastīlija-Lamanča: Toledo: Talavera, Sagra Toledo.

Estremadura: Cáceres: Cáceres, Trujillo, Brozas, Valencia de Alcántara, Plasencia, Hervás. Badajoz: Mérida, Badajoz, Olivenza.

Madride: Lozoya-Somosierra, Guadarrama, Area Metropolitana de Madrid, Sur Occidental.

5. Saikne ar ģeogrāfisko apgabalu:

5.1. Ģeogrāfiskā apgabala specifika:

a) orogrāfija

Kalnu apgabalos reljefs ir nelīdzens un dažāds, tajā iekļautas kalnu ielejas, šauras aizas, stāvas nogāzes un plaši plato, kuri bieži vien pavērsti uz apgabaliem, kas pakļauti spēcīgām vēja brāzmām. Mežainie ganību apgabali ir plaši līdzenumi, kuri atrodas dažādā augstumā – no 300 līdz 1 200 metriem virs jūras līmeņa, to reljefs ir līdzens.

b) klimats

Kontrastains klimats, jo šķirne ir plaši izplatīta, plaši ieviesta un pārceļas uz vasaras ganībām. Mājlopi ganās kalnos, ielejās un mežainās ganībās: kalnu apgabalos vasaras ir vēsas, bargas ziemas un ilgstošs sals; turpretī mežainajās ganībās vasaras parasti ir ļoti karstas un ziemas maigas.

c) flora

Šķirnes Avileña-Negra Ibérica audzēšana ir saistīta ar ganību izmantošanu, kurās pārsvarā ir zālāju apgabali, kultivēto ganību apgabali un mežainas ganības, brikšņi un mežs.

Ganību pļavas un jauktas ganību pļavas, kultivētas pļavas robežojas ar pamežu. Ganību pļavās ir mūžzaļie ozoli un akmens ozoli, kā arī parasto paegļu un vīraka paegļu (Juniperus thurifera) audzes. Parasti tajās koku ir maz, taču tur ir plaši zālāji. Jauktās pļavas ir apgabali ar zaļo ozolu un akmeņozolu audzēm un zālājiem, kur mājlopi izmanto koku resursus (jo īpaši zīles un jaunos dzinumus) un stiebrus.

Kalnos galvenokārt tie ir priežu sili. Nepieciešamību pārvietot mājlopus rada tas, ka kalnus noteiktu laiku gadā klāj sniega sega.

5.2. Produkta specifika:

Ar AĢIN “Carne de Ávila” aizsargātās gaļas īpašības ir šādas.

No šiem dzīvniekiem iegūtā gaļa pēc taustes ir stingra, nedaudz mitra, muskuļšķiedras smalkas. Krāsa ir spīdīga no gaiši sarkanas līdz purpursarkanai. Tajā ir tauki baltā krāsā līdz krēmkrāsā, un tā kopumā tiek augsti vērtēta tāpēc, ka tā ir maiga, tai ir izteikta garša un kvalitāte.

5.3. Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN):

Avileña-Negra Ibérica šķirnes sieviešu kārtas mājdzīvnieki ir vietējā liellopu šķirne, kas jau sen ļoti labi piemērota audzēšanai šajos ģeogrāfiskajos apgabalos; šīs šķirnes liellopu daudzums ganāmpulkā pieaug.

Iesākumā šie dzīvnieki tika izmantoti kā piena ieguvei, pēc lauksaimniecības mehanizācijas šīs šķirnes liellopus sāka izmantot gaļas ieguvei. Citas gaļas liellopu šķirnes tāpēc tika krustotas ar Avileña-Negra Ibérica; visbiežāk izmantotās šķirnes bija Charolaise un Limousine.

Šīs vietējās šķirnes dzīvnieki, kas lieliski piemēroti videi, izmanto dabas resursus, kas ir to rīcībā (zālaugi, pļavas augi, lopbarība, jaunie dzinumi un zīles). Dažādotais māšu barības režīms un Avileña-Negra Ibérica šķirnes īpašības, kā arī to dzīvnieku īpašības, kuri radušies no pirmās krustošanas ar spēcīgākas uzbūves šķirnēm, ļauj iegūt ļoti dažādas kvalitātes gaļu. Šī gaļa ir viena no visaugstāk vērtētajām tāpēc, ka tā ir maiga, ar izteiktu garšu un kvalitāti, tai ir spīdīga krāsa no gaiši sarkanas līdz purpursārtai. Šīs gaļas īpašības galvenokārt nosaka gan vide un pieejamā barība, ko uzņem šīs šķirnes dzīvnieki, kuri lieliski pielāgojušies tam audzēšanas veidam, kas pastāv attiecīgajā ģeogrāfiskajā apgabalā, gan arī šķirnes īpašības.

Atsauce uz specifikācijas publikāciju:

http://www.marm.es/es/alimentacion/temas/calidad-agroalimentaria/Pliego_de_Condiciones_IGP_Carne_de_%C3%81vila_tcm7-141852.pdf

(1) OV L 93, 31.3.2006., 12. lpp.